L 91/52 Den Europæiske Unions Tidende 31.3.2007 KOMMISSIONENS AFGØRELSE af 29. marts 2007 om påbegyndelse af arbejdet i Det Regionale Rådgivende Råd for Det Åbne Hav/Højsøflåden som led i den fælles fiskeripolitik (2007/206/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets afgørelse 2004/585/EF af 19. juli 2004 om oprettelse af regionale rådgivende råd som led i den fælles fiskeripolitik (1), særlig artikel 3, stk. 3, under henvisning til den henstilling, som Spanien fremsendte den 7. november 2006 på vegne af Danmark, Tyskland, Estland, Spanien, Frankrig, Irland, Italien, Litauen, Nederlandene, Polen, Portugal og Det Forenede Kongerige, og ud fra følgende betragtninger: (1) — Ved Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (?) og afgørelse 2004/585/EF udstikkes rammerne for opret- telsen af regionale rådgivende råd og for deres arbejde. (2) — Ved artikel 2 i afgørelse 2004/585/EF oprettes der et regionalt rådgivende råd for det åbne hav/højsøflåden i alle EF-farvandene. (3) — Repræsentanter for fiskeriet og andre interessegrupper har i overensstemmelse med artikel 3, stk. 1, i afgørelse 2004/585/EF indgivet en ansøgning om påbegyndelse af arbejdet i ovennævnte regionale rådgivende råd til Danmark, Tyskland, Estland, Spanien, Frankrig, Irland, Italien, Litauen, Nederlandene, Polen, Portugal og Det Forenede Kongerige. (4) — De pågældende medlemsstater har som krævet i henhold til artikel 3, stk. 2, i afgørelse 2004/585/EF truffet afgø- relse om, hvorvidt ansøgningen om Det Regionale Rådgi- vende Råd for Det Åbne Hav/Højsøflåden var i overens- stemmelse med nævnte afgørelse. Den 7. november 2006 fremsendte medlemsstaterne en henstilling om dette regionale rådgivende råd til Kommissionen. (5) — Kommissionen har vurderet både de interesserede parters ansøgning og den pågældende henstilling i lyset af afgø- relse 2004/585/EF og under hensyntagen til målene og principperne i den fælles fiskeripolitik og finder, at Det Regionale Rådgivende Råd for Det Abne Hav/Højsøflåden er klar til at påbegynde arbejdet — TRUFFET FØLGENDE AFGØRELSE: Eneste artikel Det Regionale Rådgivende Råd for Det Åbne Hav/Højsøflåden, oprettet ved artikel 2, stk. 1, litra g), i afgørelse 2004/585/EF, påbegynder sit arbejde den 30. marts 2007. Udfærdiget i Bruxelles, den 29. marts 2007. På Kommissionens vegne Joe BORG Medlem af Kommissionen ()) EUT L 256 af 3.8.2004, s. 17. (?) EFT L 358 af 31.12.2002, s. 59.